ओस्करमा उत्कृष्ट फिल्म 'कोडा', उत्कृष्ट निर्देशक जेन
विश्व प्रसिद्ध फिल्म अवार्ड ओस्करको ९४औं संस्करणमा सर्वोत्कृष्ट निर्देशकको उपाधि जेन क्याम्पियनले उचालेकी छन् । 'द पावर अफ दि डग'का लागि उनले यो उपाधि पाएकी हुन् ।
काठमाडौँ — विश्व प्रसिद्ध फिल्म अवार्ड ओस्करको ९४औं संस्करणमा सर्वोत्कृष्ट निर्देशकको उपाधि जेन क्याम्पियनले उचालेकी छन् । 'द पावर अफ दि डग'का लागि उनले यो उपाधि पाएकी हुन् ।यसअघि 'पियानो'बाट निर्देशनमा मनोनयनमा परेकी उनले क्लोइ चाउ (२०२१) र क्याथ्रिन बिगलो (२०१०) पछि अस्कर जित्ने तेस्रो महिलाको इतिहास रचेकी हुन् । उनी निर्देशित फिल्म 'पावर अफ दि डग' सबैभन्दा धेरै विधामा मनोनयनमा पर्न सफल भएको छ ।साथै उत्कृष्ट फिल्मको उपाधि कोडाले जितेको छ । सियान हेडर निर्देशित फिल्मले 'डिफ' परिवारमा जन्मिएकी महिलाको सांगीतिक यात्राबारे कथा भनेको छ । यससँगै सबैभन्दा धेरै विधामा मनोनयनमा पर्ने पहिलो महिला निर्देशक पनि जेन नै हुन् । पावर अफ दि डग सँगै ओस्कर दुईपटक मनोनयनमा पर्ने महिला निर्देशकको रेकर्ड पनि जेनले तोडेकी छन् ।यससँगै उत्कृष्ट अभिनेत्रीको उपाधि जेसिका चास्टेनले जितेकी छन् । उनले द आइज अफ टेमिफेईका लागि जितेकी हुन् ।